CMS Joomla for absolut begyndere

Denne bog tager udgangs punkt i CMS Joomla Version 2.5

Af Kenneth Lund

www.zooweb.dk

CMS Joomla! 

For absolut begyndere

ISBN: 9788740492316

Copyright 2013 Kenneth Lund

1. Udgave

Indholdsfortegnelse

Introduktion

Generel forståelse af Joomla                   

Overblik over installation af CMS Joomla!

Browsere og nødvendige værktøjer

FTP

Oprettelse af domæne, database og CMS Joomla!

Installation af CMS Joomla! online

Installation på din PC

Introduktion til Frontend & Backend

Sprogvalg på din hjemmeside

Sæt din hjemmeside offline

Kategorier

Artikler

Billeder

Links

Fra Blog til enkelte artikler

Menuer

Komponenter

Moduler

Plugins

Skabeloner - Gratis skabeloner, købe skabeloner eller egne designs

Særlige udvidelser

Backup

Forslag til udbydere

Introduktion

I denne bog tager jeg udgangspunkt i de helt basale muligheder der ligger i CMS Joomla! I skrivende stund er der over 6000 udvidelser til systemet og en dybdegående gennemgang af Joomlas mange muligheder, ville hurtigt blive uoverkommeligt. For mig som skribent og ikke mindst, for dig som læser.

CMS Joomla! er et system der gør det nemt at bygge hjemmesider, uden yderligere viden omkring websprog såsom HTML og CSS. CMS står for Content Management System. Indholdet i denne bog er ment som en guide for den absolutte begynder til verden af hjemmesider og CMS Joomla!. Der vil være noget teknik og medfølgende beskrivelser, det kan ikke undgås, men jeg har forsøgt at holde det på et absolut minimum og opsætte de dele som indeholder teknik, så du kan bruge dem som guide fremover, indtil du har godt fat i systemet.

Bliv ikke forskrækket, hvis du ikke kan finde hoved og hale i det hele med det samme. Jeg vil dirigere dig igennem punkt for punkt, ved hjælp af billedillustrationer, så du selv vil være i stand til lægge indhold på din side. Jeg har opsat bogens emner, som et opslagsværk, så du altid kan vende tilbage til de enkelte dele, når du har brug for at få genopfrisket hvordan det hele hænger sammen. Efterfølgende vil du kunne slå op i denne bog under den eller de sektioner som du har glemt og gennemgå igen, når du har brug for det.

Jeg tager udgangspunkt i CMS Joomlas version 2.5, da version 3.0 er en STS version. (Short Term Version.) Det betyder at mange udvidelser endnu ikke er klar til denne version og begrænser brugen af disse, samt at 3.0 versionen vil blive indhentet af 3.5 versionen, om forventes i foråret 2014. Disse nye versioner skulle efter sigende være strømlinet i større eller mindre grad, hvilket skulle betyde at funktionaliteten og designopsætningen ikke skulle afvige i højere grad, fra version til version. Det betyder egentligt at, et par nye funktioner og tilhørende knapper kommer til fra gang til gang og at nogle velkendte funktioner og knapper kan have flyttet sig, men grundlæggende er systemet det samme. Det eneste der skal laves om er mine og dine vaner for hvad der ligger hvor. Det kommer af sig selv med lidt øvelse og øvelse gør mester, så lad os komme igang.-

NB! Efter test af forskellige Epub læsere, må jeg erkende at billede illustrationer vises forskelligt. F.eks. har 'Adobe Digital Editions' en tendens til at forsøge at klemme to sider ind, hvor der kun er plads til en. Teksten står flot, men billedet falder indover næste side. Løsning: Vælg en større tekstvisning, f.eks. vælg 'large' istedet for 'medium' tekst størrelse. Det tvinger E-læseren til kun at vise en side af gangen.  

Generel forståelse af CMS Joomla!

Systemet er opbygget i forskellige dele, hvilket betyder at du kan gå direkte til de dele du ønsker at ændre på, uden at komme op og slås med resten af sidens indhold. Systemet vil tilpasse sig derefter. Af overordnede dele kan nævnes: kategorier, artikler, menuer, komponenter, moduler, programudvidelser (plugins), skabeloner og sprog.

Det er vigtigt at bide mærke i disse, for det er hele grunddesignet i det administrationsområde du vil komme til at arbejde i. Når først, dette er plantet solidt i din bevidsthed, vil du til gengæld nyde, at du blot skal tage fat i de dele som du har brug for. F.eks. skal du lave et menupunkt går du til menuer og laver det. Hvad med en ny artikel? Den klarer du i artikel området. Enkelt ikke?

Naturligvis ikke, men som grundstamme er det sådan det virker. Lad mig vise dig det.

Opsætningen er bygget som en pyramide. På toppen har du kategori, som styrer dine underliggende artikler. (fig.1)

fig.1

Overblik over Installation af CMS Joomla!

Der er to måder du kan installere CMS Joomla! Enten på en server, som er forbundet med dit domæne på internettet. (www.ditdomæne.dk) eller på din lokale computer. Jeg vil i denne bog vise begge metoder. Den mest dybdegående er dog opsætningen på en server ude på internettet. Opsætning af CMS Joomla på din pc, minder meget om installation af programmer i al almindelighed, så det vil jeg i punktform hurtigt vise dig igennem, men sparer på billede materialet (illustrationerne) da dette ikke burde blive nødvendigt.

De to forskellige måder at køre CMS Joomla på har ikke nogen reel betydning for din afvikling af systemet i sig selv. Mens et ”live Joomla site” viser verden hvad du foretager dig mens du bygger, vil en installation på din lokale pc sørge for at ingen kan se dit arbejde mens det står på. Vælger du at bygge siden online er muligheden for at blive løbet over ende af besøgende, før siden er færdigbygget ekstrem lille, for ikke at sige lig nul. For det første er muligheden for at nogen finder dig, før du har lavet indhold der er søgeoptimeret, ikke eksisterende. Dit indhold er ikke kategoriseret af Google (eller andre) og dermed dukker du heller ikke op i søgemaskinerne, samtidigt er der mulighed for at bygge din hjemmeside uden andres øjne på dit værk i CMS Joomla! Du kan sætte dit site offline mens du arbejder og dine besøgende vil få en offline besked istedet for indholdet, hvis de klikker ind på din side. Mere om det senere.

Hvilken fremgangsmåde du end har i tankerne, er der en positiv fællesnævner. Når din side er klar, kan du pakke hele herligheden sammen og flytte den til det sted den skal ligge, ved nogle enkelte værktøjer og tiltag. Mere om det senere.

Browser og værktøjer

Først har du brug for det rette værktøj for at komme igang. Du har brug for følgende for at lave din hjemmeside.

1x Firefox browser. Det er den foretrukne browser til CMS Joomla! Den kan tilføres værdifulde tilføjelsesværktøjer, så som Firebug, Colorzilla og Measureit. Disse tilføjelses programmer er ikke beskrevet i denne manual, men du vil blive glad for dem, hvis du senere vælger at grave dybere ind i CMS Joomla! universet. Jeg nævner dem her, så kan du senere kan hente dem og installere dem i din browser. Alternativt kan du bruge Chrome browseren, som er helt ligetil, men uden de samme muligheder for hjælpeværktøjer. 

Safari og Internet Explorer skal du holde dig fra. De fungerer ikke ordentligt med CMS Joomlas adminstrationsområde.

Derudover er det en stor hjælp at bruge et FTP program mens du arbejder på din side. Forklaring følger.

FTP

Jeg vil kort gennemgå FTP og dets fordele i forhold til hjemmeside opbygning i CMS Joomla!

Muligheden for at du har billeder og andet materiale liggende som du gerne vil have på din side er overhængende, har jeg ikke ret? Mens du sagtens kan hente billederne ind imens du arbejder på din hjemmeside direkte fra dit Joomla administrationsområde, så kan det være en tidskrævende proces hvis du f.eks. ønsker at lægge mange billeder op på din side ad gangen. Dette er fordi Joomla arbejder for dig, meget som du selv ville gøre i et worddokument. Her henter du også et billede ad gangen og indsætter. Dette kan gøres mere smidigt og løses meget enkelt ved et FTP program, som fungerer ligesom når du flytter eller kopierer filer fra en mappe til en anden på din computer. Det vil sige at du kan flytte hele mapper eller mange filer på en gang. Det letter processen betragteligt. Samtidig er det en god overskuelig måde, senere at få fat i filer, såsom backup filer og hvis du virkelig ender i det nørdede hjørne, konfigurationsfiler hvor du kan ændre stort set alt hvad du kan komme i tanke om, såsom sprogoversættelser, til layout og meget mere. Derfor er det et godt værktøj at kende.

Hvis du allerede har fuldt styr på FTP og dets virke, kan du springe direkte videre til næste kapitel, hvis ikke læs med her.

Jeg har valgt at bruge et lille program kaldet Filezilla af to årsager. Det gør præcis det vi har brug for og ikke mere og samtidig er det gratis lige til at hente.

Hent Filezilla

Vælg fil alt efter hvilket styresystem du har på din computer. (Mac eller Windows) 

Installer og kør programmet.

Nu skulle du få dette billede (fig.2):

fig.2

I toppen ser du 4 udfyldnings bokse (fig.3):

fig. 3

000webhostOprettelse af domæne, database og CMS Joomla!